**Rešite delovni list in mi ga pošljite v pregled do 1. 4. 2020. Uspešno reševanje vam želim. ☺**

**Utrjevanje znanja – svojilni in povratni svojilni zaimek**

**1. Podčrtane dele povedi zamenjaj z ustreznimi svojilnimi zaimki.**

Bine je padel. Binetov gleženj me zelo skrbi. \_\_\_\_\_\_\_\_\_\_\_\_\_\_\_

K tekmovalcem je prišel trener. Upajmo, da bo trenerjev nasvet spodbudil igralce k boljši igri. \_\_\_\_\_\_\_\_\_\_\_\_\_\_\_

Tina in Tinina prijateljica sta zelo pridni učenki. \_\_\_\_\_\_\_\_\_\_\_\_\_\_\_

Matejina in Bredina sestra je študentka arheologije. \_\_\_\_\_\_\_\_\_\_\_\_\_\_\_

Andrejina, Petrova in bratova sošolka bo odpotovala v Indijo. \_\_\_\_\_\_\_\_\_\_\_\_\_\_\_

**2. OBKROŽI pravilno obliko zaimka.**

Jan, mi lahko posodiš tvoje/svoje kolo? − Učiteljica nam je predstavila našo/svojo novo sošolko. − Anja, vračam ti tvoj/svoj zvezek. − Mojega/svojega očeta ni bilo na roditeljski sestanek. − Ivo, povej mi tvojo/svojo telefonsko številko. Andrej je večji kot njegov/svoj oče. – Pisatelj France Bevk je znan po številnih njegovih/svojih delih za otroke. – Mateja njenih/svojih težav ne zaupa svoji/njeni materi. – Vsak naj pometa pred svojim/njegovim pragom. – Vsak človek ima njegov/svoj prav. –

**3. V oklepajih je navedeno, kdo je lastnik. S pravilno obliko zaimka zapiši, komu kaj pripada.**

Peljal se je z (on) \_\_\_\_\_\_\_\_\_\_\_\_\_\_\_ kolesom. – (Mi) \_\_\_\_\_\_\_\_ avto je pri mehaniku. – Govoril je z (ona) \_\_\_\_\_\_\_\_\_\_\_\_ očetom. – Želela si je spoznati (jaz) \_\_\_\_\_\_\_\_\_\_\_ mater. – (Midva) \_\_\_\_\_\_\_\_\_\_ peres niso našli. – (Ti) \_\_\_\_\_\_\_\_\_\_ očeta nisem spoznal, ko je šel mimo. – (Vi) \_\_\_\_\_\_\_\_\_ hiša stoji na hribu. – Brat in (on) \_\_\_\_\_\_\_\_\_\_\_\_\_ prijateljica sta odšla v kino.

**4. Zaimke postavi v pravilni sklon.**

Z (oni) \_\_\_\_\_\_\_\_\_\_\_\_\_\_\_\_\_\_ mnenjem se ne strinjam. Tekmoval bom z (on) \_\_\_\_\_\_\_\_\_\_\_\_\_\_\_\_\_ smučmi. (Vidva) \_\_\_\_\_\_\_\_\_\_\_\_\_\_\_\_\_ prijatelja sta mi pripovedovala o (vi) \_\_\_\_\_\_\_\_\_\_\_ vzponu na Triglav.

(Pridobljeno 18. 3. 2020 s spletne strani <http://www.priprave.net/priprave/ogled/zaimki-vaje1>)